ddrg/super_eurlex huggingface dataset:
Official Journal L 232 , 19/08/1987 P. 0012 - 0013

Finnish special edition: Chapter 3 Volume 24 P. 0069

Swedish special edition: Chapter 3 Volume 24 P. 0069



NARIADENIE KOMISIE (EHS) č. 2498/87 z 18. augusta 1987, ktorým sa mení a dopĺňa nariadenie (EHS) č. 2730/81 ustanovujúce zoznam agentúr v nečlenských dovážajúcich krajinách, ktoré sú oprávnené vyhlasovať výberové konanie v sektore mlieka a mliečnych výrobkov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (ES) č. 804/68 z 27. júna 1968 o spoločnej organizácii trhu s mliekom a mliečnymi výrobkami1, naposledy zmenené a doplnené nariadením (EHS) č. 773/872, a najmä na jeho články 13 ods.3 a 17 ods.4, keďže nariadenie Komisie (EHS) č. 2730/813, naposledy zmenené a doplnené nariadením (EHS) č. 768/874, ustanovilo zoznam agentúr v nečlenských dovážajúcichkrajinách, ktoré sú oprávnené vyhlasovať výberové konanie v sektore mlieka a mliečnych výrobkov; keďže z hľadiska najnovších informácií dostupných Komisii o obchodných praktikách vykonávaných príslušnými krajinami dovozu a úradnej povahy príslušných agentúr by sa nariadenie (EHS) č. 2730/81 malo zmeniť a doplniť; keďže opatrenia stanovené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 V prílohe k nariadeniu (EHS) č. 2730/81 sa zoznam vyhlasujúcich organizácií upravuje vzhľadom na Indiu, Japonsko a Venezuelu takto: Dovážajúca krajina Vyhlasujúca organizácia: "India India Dairy Corporation Derpen R.C. Dutt Berode 390 005 India National Dairy Development Board (NDDB) Anand/Gujarat India Japonsko Livestock Industry Promotion Corporation (LIPC) Azadubai Building 2-1 Azadubai Mato Ku Tokyo Nikon Shiryo Kogyokai Kyodoukumiai 2-2-1 Azabudai Minatoku Tokyo Venezuela ASOLEP Asociacion de Productores de Leche en Polvo Colinas de la California Esq. Avdas. San Francisco y Palmarito, Edificio Indulac Caracas 1010/A Comandancia General de la Marina Base aéreal la Carlota, Hangar la Marina Caracas INDULAC Colinas de California Esq. Avdas San Francisco y Palmarito Edificio Indulac, Apartado 1546 Caracas 10107-A Instituto Nacional de Nutrición Operativa Avenida Barait esq. El Carmen Edificio Sede Central Caracas". Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 18. augusta 1987. Za Komisiu Frans ANDRIESSEN Podpredseda 1Ú. v. ES L 148, 28.6.1968, s. 13. 2Ú. v. ES L 78, 20.3.1987, s. 1. 3Ú. v. ES L 272, 26.9.1981, s. 25. 4Ú. v. ES L 77, 19.3.1987, s. 34.
Official Journal L 170 , 30/06/1987 P. 0020 - 0020

Finnish special edition: Chapter 3 Volume 23 P. 0210

Swedish special edition: Chapter 3 Volume 23 P. 0210



NARIADENIE KOMISIE (EHS) č. 1807/87 z 29. júna 1987, ktorým sa mení a dopĺňa nariadenie (EHS) č. 3143/85 o predaji intervenčného masla v koncentrovanej podobe určeného pre priamu spotrebu za znížené ceny KOMISIA EURÓPSKYCH SPOLOčENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 804/68 z 27. júna 1968 o spoločnej organizácii trhu s mliekom a mliečnymi výrobkami1, naposledy zmenené a doplnené nariadením (EHS) č. 773/872, najmä na jeho článok 6 (7), keďže nariadenie Komisie (EHS) č. 3143/853, naposledy zmenené a doplnené nariadením (EHS) č. 1096/874, zaviedlo schému pre predaj intervenčného masla v koncentrovanej podobe určeného na priamu spotrebu za znížené ceny; keďže sa na základe získaných skúseností ukázalo, že pri povolení na vyskladnenie väčších množstiev masla by sa mala jeho predajná cena meniť v závislosti na obsahu tuku v koncentrovanom masle; keďže opatrenia ustanovené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 Článok 2 nariadenia (EHS) č. 3143/85 sa týmto mení a dopĺňa takto: 1. Odsek 1 sa nahrádza nasledujúcim textom: "1. Maslo, na ktoré sa vzťahuje článok 1, sa predáva zo skladu za cenu rovnajúcu sa nákupnej cene uplatňovanej príslušným intervenčným orgánom v deň uzavretia zmluvy o predaji mínus: 265 ECU za 100 kg pri spracovaní na koncentrované maslo s obsahom tuku rovnakým alebo vyšším ako 98 %; 263 ECU za 100 kg pri spracovaní na koncentrované maslo s obsahom tuku rovnakým alebo vyšším ako 96 %." 2. Druhý pododsek odseku 4 sa nahrádza nasledujúcim textom: "V zmluve o predaji sa uvádza najmä obsah tuku v koncentrovanom masle, či sa maslo má spracovávať na koncentrované maslo a baliť v súlade s článkami 4 a 5 a prípadne či sa všetko koncentrované maslo má zabaliť pre uvedenie na trh v súlade s článkom 4 (3)." Článok 2 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 29. júna 1987 Za Komisiu Frans ANDRIESSEN podpredseda 1 Ú. v. ES L 148, 28.6.1968, s. 13. 2 Ú. v. ES L 78, 20.3.1987, s. 1. 3 Ú. v. ES L 298, 12.11.1985, s. 9. 4 Ú. v. ES L 106, 22.4.1987, s. 20.
Úradný vestník L 347 , 16/12/1988 S. 0054 - 0054

Fínske špeciálne vydanie: Kapitola 2 Zväzok 6 S. 0249

Švédske špeciálne vydanie: Kapitola 2 Zväzok 6 S. 0249



Nariadenie Komisie (EHS) č. 3914/88 zo 14. decembra 1988 o analytických postupoch, ktoré sa majú používať na určovanie obsahu sušiny, tuku a cukru výrobkov spadajúcich pod kód KN 19059030 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a o Spoločnom colnom sadzobníku [1], naposledy zmenenom a doplnenom nariadením (EHS) 3174/88 [2], najmä na jeho článok 9, keďže na zabezpečenie jednotného uplatňovania kombinovanej nomenklatúry pripojenej k danému nariadeniu je potrebné prijať opatrenia týkajúce sa analytických postupov, ktoré majú byť použité na určovanie obsahu cukrov (celkové množstvo obsahu sacharózy, fruktózy, glukózy, laktózy a maltózy), tukov a sušiny výrobkov spadajúcich pod kód KN 19059030; keďže uskutočnené štúdie a výskum naznačujú, že analytické postupy uvedené v článku 1 tohoto nariadenia sú vhodné; keďže nadobudnutie účinnosti tohto nariadenia zahrňuje zrušenie nariadenia Komisie (EHS) č. 2093/84 z 19. júla 1984 o analytickom postupe, ktorý sa má použiť na určovanie obsahu sušiny, tuku a cukru určitých bežných cukrárskych výrobkov, spadajúcich pod položku č. 19.07 Spoločného colného sadzobníka [3], keďže opatrenia ustanovené v tomto nariadení sú v súlade so stanoviskom Nomenklatúrneho výboru, PRIJALA TOTO NARIADENIE: Článok 1 Obsahy cukrov (celkové množstvo obsahu sacharózy, fruktózy, glukózy, laktózy a maltózy), tukov a sušiny výrobkov spadajúcich pod kód KN 19059030 sa budú určovať prostredníctvom postupov uvedených nižšie: - obsahy cukrov (celkové množstvo obsahu sacharózy, fruktózy, glukózy, laktózy a maltózy): majú sa určovať pomocou HPLC, - obsah tuku: má sa určovať po hydrolýze kyselinou chlorovodíkovou; zložky, ktoré môžu byť extrahované ropným éterom po tejto hydrolýze, považujú sa za tuk, - obsah sušiny: má sa určovať vysušením reprezentatívnej vzorky na konštantné množstvo pri 103 ± 2 °C. Článok 2 Nariadenie (EHS) č. 2093/84 je týmto zrušené. Článok 3 Toto nariadenie nadobúda účinnosť 21. deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 14. decembra 1988 Za Komisiu Cockfield podpredseda [1] Ú. v. ES L 256, 7.9.1987, s. 1. [2] Ú. v. ES L 298, 31.10.1988, s. 1. [3] Ú. v. ES L 193, 21.7.1984, s. 15. --------------------------------------------------
Úradný vestník L 156 , 08/06/1989 S. 0018 - 0019

Fínske špeciálne vydanie: Kapitola 2 Zväzok 7 S. 0048

Švédske špeciálne vydanie: Kapitola 2 Zväzok 7 S. 0048



Nariadenie Komisie (EHS) č. 1585/89 zo 7. júna 1989 o zatrieďovaní určitého tovaru do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2658/87 [1] o colnej a štatistickej nomenklatúre a o Spoločnom colnom sadzobníku, v znení nariadenia (EHS) č. 1495/89 [2] a najmä jeho článok 9, keďže, s cieľom zabezpečenia jednotného uplatňovania kombinovanej nomenklatúry pripojenej k nariadeniu (EHS) č. 2658/87, je potrebné prijať opatrenia pre zatriedenie tovaru uvedeného v prílohe tohto nariadenia; keďže nariadenie (EHS) č. 2658/87 stanovuje všeobecné pravidlá na interpretáciu kombinovanej nomenklatúry a tieto pravidlá sa taktiež uplatnia na ľubovoľnú inú nomenklatúru, ktorá je na nej úplne alebo čiastočne založená, alebo ktorá k nej dopĺňa dodatočné podrozdelenie a ktorá je založená na špecifických ustanoveniach spoločenstva s cieľom uplatniť colné alebo iné opatrenia týkajúce sa obchodu s tovarom; keďže podľa uvedených všeobecných pravidiel musí byť tovar opísaný v stĺpci 1 tabuľky pripojenej k tomuto nariadeniu zatriedený pod príslušnými KN kódomi uvedeným v stĺpci 2, z dôvodov stanovených v stĺpci 3; keďže opatrenia stanovené v tomto nariadení sú v súlade so stanoviskom Výboru pre nomenklatúru, PRIJALA TOTO NARIADENIE: Článok 1 Tovar opísaný v stĺpci 1 pripojenej tabuľky je v súčasnosti zatriedený v rámci kombinovanej nomenklatúry pod príslušnými KN kódomi uvedeným v stĺpci 2 uvedenej tabuľky. Článok 2 Toto nariadenie nadobúda účinnosť 21. deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 7. júna 1989 Za Komisiu Christiane Scrivener člen Komisie [1] Ú. v. ES L 256, 7.9.1987, s. 1. [2] Ú. v. ES L 148, 1.6.1989, s. 1. -------------------------------------------------- PRÍLOHA Opis tovaru | Zatriedenie KN kódu | Odôvodnenie | (1) | (2) | (3) | Syntetický parafín s molekulovou hmotnosťou najmenej 460 a najviac 1560 s hmotnostným obsahom oleja menej ako 0,75 % | 27122000 | Zatriedenie je vymedzené ustanoveniami všeobecných pravidiel 1 a 6 na interpretáciu kombinovanej nomenklatúry a znením KN kódov 2712 a 27122000. (Pozri tiež vysvetlivky KN ku kódu 27122000) | --------------------------------------------------
Úradný vestník L 312 , 27/10/1989 S. 0005 - 0005

Fínske špeciálne vydanie: Kapitola 3 Zväzok 30 S. 0184

Švédske špeciálne vydanie: Kapitola 3 Zväzok 30 S. 0184



Nariadenie Rady (EHS) č. 3209/89 z 23. októbra 1989, ktorým sa mení a dopĺňa nariadenie (EHS) č. 234/79 o postupe pri prispôsobovaní nomenklatúry Spoločného colného sadzobníka používaného pre poľnohospodárske produkty RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, a najmä na jej článok 43, so zreteľom na nariadenie Rady (EHS) č. 827/68 z 28. júna 1968 o spoločnej organizácii trhu s určitými produktmi uvedených v prílohe ΙΙ zmluvy [1], naposledy zmenené a doplnené nariadením (EHS) č. 3911/87 [2], a najmä na jeho článok 6, so zreteľom na návrh Komisie [3], so zreteľom na stanovisko Európskeho parlamentu [4], keďže kombinovaná nomenklatúra tovaru zavedená nariadením (EHS) č. 2658/87 [5], naposledy zmenenýM a doplneným nariadením (EHS) č. 2886/89 [6], teraz spĺňa požiadavky Spoločného colného sadzobníka, ako aj štatistických nomenklatúr zahraničného obchodu; keďže článok 9 nariadenia (EHS) č. 2658/87 činí ustanovenia článku 2 ods. 1 nariadenia (EHS) č. 234/79 [7] bezpredmetnými; keďže článok 12 nariadenia (EHS) č. 2658/87 stanovuje, že kombinovaná nomenklatúra sa má Komisiou každoročne aktualizovať; keďže, najmä v dôsledku takejto aktualizácie by Komisia mala vykonávať príslušné úpravy opisov a kódov v nariadeniach Rady a článok 2 ods. 2 nariadenia (EHS) č. 234/79 je potrebné príslušne upraviť, PRIJALA TOTO NARIADENIE: Článok 1 Článok 2 nariadenia (EHS) č. 234/79 sa nahrádza týmto: "Článok 2 1. Opis produktov a odkazy na položky a podpoložky kombinovanej nomenklatúry v nariadeniach Rady môže byť upravený v súlade s postupom stanoveným v článku 38 nariadenia č. 136/66/EHS a v príslušných článkoch ostatných nariadení o spoločnej organizácii trhu, pokiaľ tieto úpravy vyplývajú zo zmien v kombinovanej nomenklatúre. 2. Výbor zriadený článkom 37 nariadenia č. 136/66/EHS je na účely tohto nariadenia vyhlásený príslušným za produkty, na ktoré sa vzťahuje nariadenie (EHS) č. 827/68." Článok 2 Toto nariadenie nadobudne účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 23. októbra 1989 Za Radu predseda H. Nallet [1] Ú. v. ES L 151, 30.6.1968, s. 16. [2] Ú. v. ES L 370, 30.12.1987, s. 36. [3] Ú. v. ES C 199, 4.8.1989, s. 8. [4] Stanovisko doručené 13. októbra 1989 (ešte neuverejnené v Úradnom vestníku Európskych spoločenstiev). [5] Ú. v. ES L 256, 7.9.1987, s. 1. [6] Ú. v. ES L 282, 2.10.1989, s. 1. [7] Ú. v. ES L 34, 9.2.1979, s. 2. --------------------------------------------------
Úradný vestník L 337 , 21/11/1989 S. 0008 - 0009

Fínske špeciálne vydanie: Kapitola 2 Zväzok 7 S. 0099

Švédske špeciálne vydanie: Kapitola 2 Zväzok 7 S. 0099



Nariadenie Komisie (EHS) č. 3471/89 zo 17. novembra 1989 o zatrieďovaní určitých tovarov do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku [1], v znení nariadenia (EHS) č. 3469/89 [2], a najmä jeho článok 9, keďže s cieľom zabezpečenia jednotného uplatňovania kombinovanej nomenklatúry pripojenej k uvedenému nariadeniu je potrebné prijať opatrenia pre zatriedenie tovaru uvedeného v prílohe tohto nariadenia; keďže nariadenie (EHS) č. 2658/87 stanovuje všeobecné pravidlá pre interpretáciu kombinovanej nomenklatúry, a tieto pravidlá sa taktiež uplatnia na ľubovoľnú inú nomenklatúru, ktorá je na nej úplne alebo sčasti založená alebo ktorá k nej pridáva ďalšie triedenie a ktorú zavádzajú špecifické ustanovenia Spoločenstva, s cieľom uplatniť sadzobné alebo iné opatrenia týkajúce sa obchodu s tovarom; keďže podľa uvedených všeobecných pravidiel musí byť tovar opísaný v stĺpci 1 tabuľky pripojenej k tomuto nariadeniu zatrieďovaný do príslušného kódu KN uvedeného v stĺpci 2, na základe odôvodnenia stanoveného v stĺpci 3; keďže opatrenia stanovené v tomto nariadení sú v súlade so stanoviskom Výboru pre nomenklatúru, PRIJALA TOTO NARIADENIE: Článok 1 Tovar opísaný v stĺpci 1 pripojenej tabuľky sa v súčasnosti zatrieďuje v rámci kombinovanej nomenklatúry do príslušného kódu KN uvedeného v stĺpci 2 uvedenej tabuľky. Článok 2 Toto nariadenie nadobúda účinnosť 21. deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 17. novembra 1989 Za Komisiu Christiane Scrivener člen Komisie [1] Ú. v. ES L 256, 7.9.1987, s. 1. [2] Ú. v. ES L 337, 21.11.1989, s. 5. -------------------------------------------------- PRÍLOHA Popis tovaru | Zatriedenie kód KN | Odôvodnenie | (1) | (2) | (3) | Plecniak vyrobený z tkanej textílie (100 % syntetické vlákna), ku ktorému bol prišitý ľahký odev z tkanej textílie, vetrovkového typu, ktorý možno poskladať do jedného z troch oddielov plecniaku | 42029291 | Zatriedenie je vymedzené ustanoveniami všeobecných pravidiel 1, 3b a 6 pre interpretáciu kombinovanej nomenklatúry ako aj znením kódov KN 4202 a 42029211. Tento druh tovaru nemožno zatrieďovať v rámci kapitoly 62, pretože sa len príležitostne používa ako odev | --------------------------------------------------
Úradný vestník L 295 , 26/10/1990 S. 0004 - 0004

Fínske špeciálne vydanie: Kapitola 11 Zväzok 16 S. 0106

Švédske špeciálne vydanie: Kapitola 11 Zväzok 16 S. 0106



Nariadenie Rady (EHS) č. 3071/90 z 22. októbra 1990, ktorou sa znova menia a dopĺňajú články 6 a 17 Protokolu týkajúceho sa pojmu "pôvodné výrobky" a metód administratívnej spolupráce k Dohode o spolupráci medzi Európskym hospodárskym spoločenstvom a Libanonskou republikou RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva a najmä na jej článok 113, so zreteľom na návrh Komisie, keďže 3. mája 1977 bola podpísaná Dohoda o spolupráci medzi Európskym hospodárskym spoločenstvom a Libanonskou republikou [1] a nadobudla platnosť 1. novembra 1978; keďže článok 6 Protokolu týkajúceho sa definície pojmu "pôvodné výrobky" a metód administratívnej spolupráce k uvedenej dohode [2] (ďalej len "Protokol"), zmenený a doplnený rozhodnutím č. 1/81 [3] Rady pre spoluprácu ustanovuje, že v prípade automatickej zmeny v základnom dátume uplatniteľnom na sumy vyjadrené v ECU, spoločenstvo môže zaviesť v prípade potreby upravené sumy; keďže ekvivalentná hodnota ECU v určitých národných menách bola 1. októbra 1988 nižšia ako odpovedajúca hodnota k 1. októbru 1986; keďže automatická zmena základného dátumu by v prípade prevodu na príslušné národné meny mala účinok zníženia limitov, ktoré dovoľujú predkladanie zjednodušeného dokumentárneho dôkazu; keďže kvôli tomu, aby sa zabránilo tomuto účinku, je potrebné zvýšiť takéto limity vyjadrené v ECU, PRIJALA TOTO NARIADENIE: Článok 1 Týmto sa protokol mení a dopĺňa takto: 1. V druhom pododseku článku 6 ods. 1 sa 2590 ECU nahrádza čiastkou 2820 ECU; 2. V článku 17 ods. 2 sa 180 ECU nahrádza čiastkou 200 ECU a 515 ECU čiastkou 565 ECU. Článok 2 Toto nariadenie nadobúda účinnosť 1. novembra 1990. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Luxemburgu 22. októbra 1990 Za Radu predseda G. De Michelis [1] Ú. v. ES L 267, 27.9.1978, s. 2. [2] Ú. v. ES L 266, 27.9.1978, s. 24. [3] Ú. v. ES L 357, 12.12.1981, s. 4. --------------------------------------------------
Úradný vestník L 291 , 23/10/1991 S. 0012 - 0012

Fínske špeciálne vydanie: Kapitola 2 Zväzok 8 S. 0093

Švédske špeciálne vydanie: Kapitola 2 Zväzok 8 S. 0093



Nariadenie Komisie (EHS) č. 3085/91 z 21. októbra 1991, ktorým sa mení a dopĺňa nariadenie Komisie (EHS) č. 2275/88 z 25. júla 1988 o klasifikácii určitých tovarov v kombinovanej nomenklatúre KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2658/87 [1] o colnej a štatistickej nomenklatúre a o Spoločnom colnom sadzobníku, naposledy zmenené a doplnené nariadením Komisie (EHS) č. 2857/91 [2], a najmä na jeho článok 9, keďže nariadenie Komisie (EHS) č. 2275/88 [3] ustanovuje opatrenia týkajúce sa klasifikácie v kombinovanej nomenklatúre, okrem iného, aj výrobku nazývaného "mecadeck"; keďže spoločenstvo podpísalo Medzinárodný dohovor o harmonizovanom systéme opisu a číselného označovania tovaru, nazývanom harmonizovaný systém; keďže Rada pre colnú spoluprácu, na základe oprávnenia, ktoré jej udelil uvedený dohovor, vydala svoje stanovisko týkajúce sa klasifikácie výrobku nazývaného "mecadeck" v rámci harmonizovaného systému; keďže kombinovaná nomenklatúra ja založená na harmonizovanom systéme; keďže v dôsledku toho by sa malo zohľadniť stanovisko týkajúce sa klasifikácie na úrovni spoločenstva, PRIJALA TOTO NARIADENIE: Článok 1 V tabuľke pripojenej k nariadeniu (EHS) č. 2275/88 sa znenie bodu 9 vypúšťa. Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 21. októbra 1991 Za Komisiu Christiane Scrivener členka Komisie [1] Ú. v. ES L 256, 7.9.1987, s. 1. [2] Ú. v. ES L 259, 16.9.1991, s. 1. [3] Ú. v. ES L 200, 26.7.1988, s. 10. --------------------------------------------------
Úradný vestník L 140 , 04/06/1991 S. 0019 - 0019

Fínske špeciálne vydanie: Kapitola 3 Zväzok 37 S. 0207

Švédske špeciálne vydanie: Kapitola 3 Zväzok 37 S. 0207



Nariadenie Komisie (EHS) č. 1497/91 z 3. júna 1991, ktorým sa mení a dopĺňa nariadenie (EHS) č. 2191/81 o poskytovaní subvencie na nákup masla neziskovými inštitúciami a organizáciami KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 804/68 z 27. júna 1968 o spoločnej organizácii trhu s mliekom a mliečnymi výrobkami [1] naposledy zmenené a doplnené nariadením (EHS) č. 3641/90 [2], najmä jeho článok 12 (3), keďže nariadenie Komisie (EHS) č. 2191/81 [3] naposledy zmenené a doplnené nariadením (EHS) č. 1679/89 [4] stanovuje prideľovanie subvencie na nákup masla neziskovými inštitúciami a organizáciami; keďže subvencie sa majú prideľovať dodávateľovi masla na jeho písomnú žiadosť a po predložení poukazu s poradovým číslom vydaného na dobu nepresahujúcu šesť mesiacov; keďže by toto obdobie malo byť predĺžené, aby sa uľahčilo administratívne bremeno na národných orgánoch; keďže opatrenia stanovené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 Týmto sa v článku 3 (6) nariadenia (EHS) č. 2191/81 slová "šesť mesiacov" nahrádzajú slovami "dvanásť mesiacov". Článok 2 Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 3. júna 1991 Za Komisiu Ray Mac Sharry člen Komisie [1] Ú. v. ES L 148, 28.6.1968, s. 13. [2] Ú. v. ES L 362, 27.12.1990, s. 5. [3] Ú. v. ES L 213, 1.8.1981, s. 20. [4] Ú. v. ES L 164, 15.6.1989, s. 14. --------------------------------------------------